Markus Rooth

Markus Rooth () er ein norsk friidrettsutøvar som tevlar i mangekamp. Han blei olympisk meister i tikamp i sommar-OL i 2024, fekk bronse i tikamp i U20-EM i friidrett 2019, og sette ny norsk U23-rekord i 2021 då han tok bronse i tikamp i U23-EM i friidrett 2021. Rooth representerer IK Tjalve. 

 Idrettskarriere 
 Sesongen 2016 
I UM i mangekamp innandørs 2016 kom Rooth på andreplass i sjukamp i G15-klassen med 3789 poeng, bak Oliver Engen. Rooth deltok også i UM innandørs 2016, og kom der på tredjeplass i lengdehopp og høgdehopp. 

Utandørs deltok han i Ungdomsmeisterskapen i mangekamp 2016, og kom der på andreplass i sjukamp. Han deltok i Världsungdomsspelen, og oppnådde blant anna ein tredjeplass i spydkast, fjerdeplass i kulestøt og femteplass på 80 meter hekk, i klassen G15. I ungdomsmeisterskapen i friidrett 2016 fekk han sølv i spydkast og bronse i høgdehopp, og han kom på fjerdeplass på 100 meter hekk (84 cm) og femteplass i lengdehopp.

 Sesongen 2017 
Rooth deltok i UM i mangekamp innendørs 2017, og vann der sjukamp i G16-klassen, med 4687 poeng. I mars deltok han i UM innendørs 2017, der han kom på andreplass i lengdehopp, tredjeplass i 60 meter hekk, fjerdeplass i stavsprang, femteplass i kulestøt og på 200 meter, og sjuandeplass på 60 meter.

I NM i mangekamp 2017 deltok Rooth i G16-klassen, der han vann tikampen med 6377 poeng. Han deltok utanfor konkurranseTime4results.com - Men U18 Decathlon, besøkt 29. juni 2020. i nordisk juniormeisterskap i mangekamp 2017 i Finland, og scora der 6626 poeng i U18-klassen. Han deltok på det norske staffettlaget som fekk sølv på 4 x 100 meter stafett i Sommer-EYOF 2017 i Ungarn. I september deltok han i Ungdomsmesterskapet i friidrett 2017, der han fekk fem sølvmedaljer; han kom på andreplass på 100 meter hekk, i høgdehopp, lengdehopp, kulestøt og spydkast.  

 Sesongen 2018 
NM i mangekamp innendørs 2018 ble arrangert i Sandnes, og Rooth vant der U18-klassen. Han deltok i G17-klassen i UM i friidrett innendørs 2018, og vant der høydehopp og lengdehopp, og han fikk sølv i stavsprang og i kulestøt.  

Rooth vann G17-klassen i NM i mangekamp 2018 med 6879 poeng, og blei tatt ut til å representere Noreg i Nordisk juniormeisterskap i mangekamp 2018, der han fekk sølv i U18-klassen bak Carl af Forselles frå Sverige. I Världsungdomsspelen fekk han tre medaljar i G17-klassen; gull i spydkast, sølv i lengdehopp og bronse i kulestøt. I juli deltok han i U18-EM i friidrett 2018, og kom der på sjuandeplass i tikamp med ny personleg rekord i tikamp for gutar på 7253 poeng. Han deltok også i Nordisk juniormeisterskap i friidrett 2018, der han kom på femteplass i lengdehopp. I ungdomsmesterskapet i friidrett 2018 vann han spydkast og 110 meter hekk, og han fekk til saman fire sølvmedaljar. 

 Sesongen 2019 
Rooth sette fleire personlege rekordar i NM i mangekamp innendørs 2019, med bl.a. 7,20 på 60 meter og 4,70 i stavsprang, og han vann klassen Junior 18/19 med norsk juniorrekord i sjukamp med 5506 poeng. Han deltok også i G18/19-klassen i UM i friidrett innendørs 2019, der han vann kulestøt og 60 meter hekk.

Rooth sette personleg rekord på 100 meter i Arcadia Invitational i California i april, der han vann tikampen i U20-klassen. I U20-EM i friidrett 2019 kom han på tredjeplass i tikamp, med personleg rekord på 7692 poeng. Han løp der 400 meter under 50 sekund for fyrste gong, og løp denne distansen på 49,69 sekund. I NM i friidrett 2019 kom han på fjerdeplass på 110 meter hekk, og i nordisk juniormeisterskap i friidrett 2019 kom han på tredjeplass på 110 meter hekk, femteplass i lengdehopp og åttandeplass i kulestøt. Han deltok i U20-klassen i Junior-NM i friidrett 2019, og fekk der gull på 110 meter hekk og bronse i stavsprang, og han kom på fjerdeplass i kulestøt og femteplass i diskos og spydkast. 

I september deltok Rooth i Ungdomsmeisterskapen i friidrett 2019, i klassen G18/19, og vann der stavsprang, spydkast og 110 meter hekk, og han fekk sølv i høgdehopp, lengdehopp og diskos, i tillegg til bronse i kulestøt.

 Sesongen 2020 
NM i mangekamp innandørs 2020 blei arrangert i Hvam i Nes kommune, og Rooth vann der sjukamp i junior G18/19-klassen med 5798 poeng, som var norsk juniorrekord. 

I juni deltok Rooth i Boysen Memorial på Bislett stadion, og sette der ny personleg rekord i tikamp og sju av enkeltøvingane. Han fekk 8238 poeng, som er norsk juniorrekord, og plasserte han på andreplass på juniorstatistikken nokonsinne. Per juni 2020 hadde Niklas Kaul juniorverdsrekorden, som då var på 8435 poeng.

 Sesongen 2021 
I 2021 tok Rooth ein bronsemedalje i tikamp i EM i U23-klassen. Han fekk til saman 7967 poeng i denne meisterskapen, og sette dimed norsk U23-rekord. Den gamle rekorden blei sett i 1982 av Trond Skramstad med 7801 poeng.

 Sesongen 2022 
Rooth starta sesongen 2022 med å setje norsk rekord i tikamp med 8307 poeng i konkurransen Multistars i Grosseto i Italia.

 Sesongen 2024 
Under OL i Paris 2024 vann Rooth tikampen med 8 796 poeng, med følgjande resultat: 100 meter: 10,71 sekund (pers), 400 meter: 47,69 sekund (pers), høgdehopp: 1,99 meter, lengde: 7,80 meter, kulestøt: 15,25 meter, 110 meter hekk: 14,25 sekunder, stavsprang: 5,30 meter (pers), diskos: 49,80 meter, spydkast: 66,87 meter (pers) og 1500 m 4.39,56.

 Familie 
Markus Rooth si yngre syster Kajsa Rooth og kusina Andrea Rooth er også friidrettsutøvarar og del av friidrettsfamilien Rooth frå Lambertseter.Nordstrands Blad - Full fart med familien Rooth, besøkt 29. juni 2020.

Kjelder

Denne artikkelen bygger på «Markus Rooth» frå ,  den 4. august 2024.  
Referansar

 Bakgrunnsstoff 
  Min friidrettsstatistikk - Markus Rooth

Kategori:Norske mangekjemparar
Kategori:Folk frå Oslo
Kategori:Rooth-familien
Kategori:Deltakarar under VM i friidrett 2023
Kategori:Deltakarar under VM i friidrett innandørs 2024
Kategori:Deltakarar under EM i friidrett 2024
Kategori:Norske deltakarar under sommar-OL 2024
Kategori:Friidrettsutøvarar under sommar-OL 2024
Kategori:Olympiske meistrar for Noreg
Kategori:Olympiske meistrar i friidrett
Kategori:Medaljevinnarar under sommar-OL 2024